Publication: Magyar Közlöny
Issue: MK-2007-29 (Year: 2007, Number: 29)
Era: 2004-2010
Section: Melléklet az 1014/2007. (III. 13.) korm. határozathoz
Paragraph Index: 845

55. További fontos szempont, hogy míg egy frekvencia az analóg műsorszórás esetén egyetlen műsorszolgáltatási lehetőséget tett lehetővé, addig digitális műsorszórás esetén a tömörítési technológiától függően 4-8-at – vagy a technológiai fejlődéssel akár ennél többet is. Így egy frekvencia használata még közvetetten sem rendelhető hozzá csupán egy műsorszolgáltatási jogosultsághoz. Ebből következően a DVB-T platformra vonatkozó pályázat során két különböző funkcióról kell dönteni. Egyrészről a műsorterjesztési frekvenciákat használó platformüzemeltetésről, másrészről pedig a földfelszíni digitális platformon kötelezően helyet kapó műsorszolgáltatásról. Előbbi esetben egy elektronikus hírközlés területére eső jogosultságról, utóbbi esetben a médiapiachoz kapcsolódó jogosultságról beszélhetünk. Az előbbi a frekvenciagazdálkodásért felelős elektronikus hírközlési szabályozó hatóság, az utóbbi a tartalomszabályozó hatóság kompetenciájába tartozhat. Mivel a stratégiában javasolt „köztes” multiplex modellben e funkciók keverednek, célszerű hogy a pályáztatás is mindkét hatóság bevonásával kerüljön lebonyolításra.. A pályázat alapján elnyerhető frekvenciák és a DVB-T platformon belüli verseny kérdése

Source: https://magyarkozlony.hu/hivatalos-lapok/3876849b7a974226c66375c0f8836d49ae032ca0/dokumentumok/3bce0e75037bf6db29c73dc883ca3de88dc68b54/letoltes